****

**BWRDD PARTNERIAETH RHANBARTHOL GOGLEDD CYMRU –**

**Gwybodaeth i Cynrychiolwyr Defnyddiwr Gwasanaeth**

|  |  |
| --- | --- |
| **1.** | **CEFNDIR** |
| 1.1 | Mae Byrddau Rhanbarthol yn ofyniad deddfwriaethol o dan Ddeddf Gwasanaethau Cymdeithasol a Llesiant (Cymru) 2014 (Rhan 9) a Rheoliadau Trefniadau Partneriaeth (Cymru) 2015. |
| 1.2 | Mae'r rheoliadau a nodir gan Lywodraeth Cymru yn sefydlu prif ofynion, diben a chyfrifoldebau’r Bwrdd Partneriaeth Rhanbarthol. |
|  |  |
| **2.** | **DIBEN** |
| 2.1 | Bydd y Bwrdd yn rhoi cyngor ac arweiniad strategol; yn gefnogol ac yn galluogi tra hefyd yn herio'n adeiladol, yn benodol mewn perthynas ag: |
|  | * Ymateb i asesiad poblogaeth yn unol ag adran 14 o’r Ddeddf;
 |
|  | * Gweithredu'r cynlluniau ar gyfer pob un o ardaloedd yr awdurdodau lleol a gwmpesir gan y Bwrdd o dan adran 14A o'r Ddeddf;
 |
|  | * Sicrhau bod y cyrff partneriaeth yn darparu digon o adnoddau ar gyfer y trefniadau partneriaeth yn unol â'u pwerau o dan adran 167 o'r Ddeddf;
 |
|  | * Hyrwyddo sefydlu cronfeydd cyfun lle bo hynny'n briodol;
 |
|  | * Sicrhau bod gwasanaethau ac adnoddau yn cael eu defnyddio yn y ffordd fwyaf effeithiol ac effeithlon i wella canlyniadau i bobl yn eu rhanbarth;
 |
|  | * Paratoi adroddiad blynyddol i Weinidogion Cymru ar y graddau y mae amcanion y bwrdd wedi cael eu cyflawni;
 |
|  | * Darparu arweiniad strategol i sicrhau bod gwybodaeth yn cael ei rhannu a'i defnyddio'n effeithiol i wella darpariaeth gwasanaethau, gofal a chymorth, gan ddefnyddio technoleg a systemau cyffredin i fod yn sail i hyn
 |
|  |  |
| 2.2 | Bydd y Bwrdd Rhanbarthol yn rhoi blaenoriaeth i integreiddio gwasanaethau mewn perthynas â: |
|  | * Pobl hŷn sydd ag anghenion cymhleth a chyflyrau tymor hir, gan gynnwys dementia;
 |
|  | * Pobl ag anableddau dysgu;
 |
|  | * Gofalwyr, gan gynnwys gofalwyr ifanc;
 |
|  | * Gwasanaethau Cefnogaeth Integredig i Deuluoedd;
 |
|  | * Plant ag anghenion cymhleth oherwydd anabledd neu salwch.
 |

|  |  |
| --- | --- |
|  | **CYFRIFOLDEBAU DEFNYDDIWR GWASANAETH SY’N AELODAU** |
|  | Mae cyfrifoldebau’n cynnwys; |
|  | * Darparu safbwynt Defnyddwyr Gwasanaeth ar fusnes y Bwrdd Partneriaeth Rhanbarthol (BPRh)
 |
|  | * Cyfrannu at drafodaethau sy'n cael eu cynnal yn ystod cyfarfodydd y BPRh, yn seiliedig ar eich profiad eich hun fel defnyddiwr gwasanaeth
 |
|  | * Paratoi ar gyfer cyfarfodydd BPRh drwy ddarllen y rhaglen a'r papurau ymlaen llaw a chodi unrhyw faterion ar gyfer eglurhad gyda’r Cadeirydd neu’r Pennaeth Cydweithredu Rhanbarthol
 |
|  | * Cynnal cyfrinachedd papurau rhaglen, trafodaeth a phenderfyniadau a wnaed
 |
|  | * Mynychu cyfarfodydd BPRh
 |
|  | * Gwneud yn siŵr eich bod yn deall blaenoriaethau ac amcanion y BPRh a'u cyfleu i eraill fel sy'n ofynnol
 |
|  | * Darparu cyswllt rhwng y BPRh a defnyddwyr gwasanaeth eraill fel bo’r angen
 |
|  |  |
|  | **Tymor** – Dwy Flynedd |
|  |  |
|  | **Amlder y cyfarfodydd** – Misol ar hyn o bryd |